id en id id en ms ms id ms id id id id ms id ms ms id id id ms ms ms id ms ms id en id tl en id id id nl id ms ms ms id en en ms id id id id id id id id en en en en it it it it it it it it it it it it nl nl nl nl nl nl nl nl nl fr en pt pt pt pt pt pt pt pt it it it en pt en en en en de de de de it id en ms ms id vi en id en id id fr en id sl ms id id id id en en id de id id sl it id ms id id id ms fr de id id ms en id es ms id ms ms id tt ms id id en id ms en id en tr de en pl en en id en id id en id en ro id ms
Motivasi Jiwa Perjuangan: 2009 Ogos 24
skip to main | skip to sidebar
BERKONGSI RASA MENYELINAP SEGI-SEGI MISTERI KEHIDUPAN
Bila pegawai SPRM perdagangkan laporan rasuah ...
Surat misteri yang dikatakan ditulis sendiri oleh pegawai-pegawai Suruhanjaya Pencegahan Rasuah Malaysia (SPRM) berkaitan kes kematian Teoh Beng Hock dan rumah mewah Dr Khir Toyo tidak boleh dipandang ringan. Banyak misteri yang perlu diselongkar dan dibentangkan kepada umum, bagi mendedahkan konspirasi jahat di sebaliknya
Timbalan Pengarah SPRM Selangor, Hishamuddin Hashim didakwa menjadi aktor penting, bukan saja dalam proses soal siasat Beng Hock, malah membuat pakatan dengan Khir untuk menjatuhkan kerajaan Pakatan Rakyat di Selangor.
Khir dikatakan rapat dengan Hishamuddin selepas pegawai kanan SPRM itu "menyelamatkannya" daripada pelbagai tuduhan rasuah dan salahguna kuasa, termasuk aduan yang pernah saya laporkan pada 23 Oktober 2001.
Dakwaan terhadap Hishamuddin memang cukup berat lagi mengejutkan. Integriti SPRM yang sebelum ini sudah pun dipersoalkan kini menjadi taruhan yang paling kritikal. Beliau perlu segera membersihkan namanya dan memulihkan imej SPRM.
Oleh kerana surat itu sudah tersebar dengan meluas terutama dalam internet, dan menarik perhatian umum, Hishamuddin tidak wajar berdiam diri dengan hanya menunggu siasatan polis.
Bayangkan, bos no. 2 SPRM Selangor itu dituduh menghilangkan semua bukti yang boleh dikaitkan, antaranya dengan mencari helah untuk tidak memberikan sampel DNA, meninggalkan pejabat pada jam 6.10 pagi 16 Julai 2009 tanpa mengetuk kad perakam waktu selepas menjadi orang terakhir menemui Teoh, dan mengarahkan pegawai bawahannya mengelap kesan cap jari pada tingkap yang dipercayai tempat Teoh jatuh.
Beliau juga dikatakan mempunyai teknik soal siasat tersendiri, dengan cara memegang di bahagian hadapan tali pinggang saksi atau suspek dan mengangkatnya beberapa kali serta menggoncangnya!
Saya terpaksa menyebut beberapa dakwaan dalam surat berkenaan -- walaupun belum dapat dipastikan kesahihannya -- bagi menggambarkan betapa seriusnya imej dan integriti SPRM kini. Tanpa integriti SPRM hanya menjadi sendaan awam dan sia-sia sahajalah usaha kerajaan melakukan penambahbaikan kepada BPR dahulu.
Gerun untuk saya mimpikan ... ya, bagaimana jika benar, ada pegawai-pegawai SPRM "memperdagangkan" laporan rasuah yang kita adukan kepada mereka.
Maknanya, segala dokumen yang dikemukakan kepada SPRM dijadikan modal untuk pegawainya "memeras-ugut" secara halus tokoh-tokoh politik terkemuka yang begitu berkuasa khususnya untuk mengagih-agihkan khazanah kekayaan negara. Kes didiamkan jika habuan munasabah dihulur kepada pegawai SPRM berkenaan.
Dokumen dan bukti yang kita serahkan kepada SPRM sepatutnya dijadikan asas untuk satu siasatan lebih profesional, telus dan bertanggungjawab, bukannya untuk dieksploit untuk kepentingan diri. Alangkah hina dan jijiknya jika ada pegawai SPRM yang bertindak sedemikian rupa.
Pengadu bersusah payah mencari bahan bukti, membelanjakan wang dan menghabiskan begitu banyak masa, selain menanggung risiko berat, tetapi ada segelintir pegawai SPRM yang menjadi musuh dalam selimut, gunting dalam liputan ...
Justeru, ada pihak mendakwa terdapat penguasa (ahli politik berkuasa)yang bermurah hati "menganugerahkan" tanah di lokasi strategik dan bintang kebesaran kepada pegawai kanan SPRM untuk "menjinakkan" mereka.
Mungkin bagi seorang Perdana Menteri, kes rasuah menteri atau menteri besar di bawahnya boleh dijadikan sandaran untuk memastikan "kesetiaan" mereka berkekalan.
Saya cuba mengelak daripada mengemukakan pengalaman saya sendiri ketika berurusan dengan BPR sebagai bukti bahawa badan siasatan itu tidak boleh dipercayai sepenuhnya bagi membanteras rasuah.
Malah dalam banyak keadaan, ia menyemarakkan lagi amalan terkutuk itu; apatah lagi umum mengetahui korupsi merupakan suatu jenayah yang paling sukar dibanteras kerana tidak jelas "siapa mangsanya".
Apa pun, saya mengharapkan kandungan surat misteri itu palsu semata-mata kerana tidak sanggup membayangkan bagaimana masa depan negara ini jika SPRM boleh berkomplot dengan penjenayah rasuah! Hishamuddin perlu tampil menangkis tuduhan itu, jangan biarkan hanya Khir berbuat demikian. Isunya bukan masalah peribadi Hishamuddin tetapi kedudukan SPRM itu sendiri.
Semasa menyiapkan artikel pendek ini, tiba-tiba orang kawan lama yang pernah menolong saya membongkar kegiatan rasuah memaklumkan melalui telefon: "Lutfi, aku boleh tunjukkan lokasi tanah-tanah sebuah agensi kerajaan negeri yang dianugerahkan kepada empat pegawai atasan SPRM, dengan harga murah."
Dicatat oleh Motivasi Jiwa Pejuang di Isnin, Ogos 24, 2009 2 ulasan:
Label: Dr Khir Toyo, PM Najib, Siasatan Teoh Beng Hock, SPRM
Catatan Terbaru Catatan Lama Laman utama
:: Salam Ukhwah ::
Lihat profil lengkap saya
Informasi Lain di FB
Ahmad Lutfi Othman's Profile
Jom Selamatkan Akhbar Kita
Semenjak 12 Rabi`ul Awal 1430Hijrah
23 Safar 1444: Men's needs so little, yet...
6 hari yang lalu
Daftar Harga Hp Samsung Agustus 2022: Galaxy S20 Ultra Rp 21 Jutaan Dan Galaxy A51 Rp 4,9 Jutaan
3 bulan yang lalu
Weblog Husam Musa I Home
8 tahun yang lalu
Pas Kedah: Tiada keperluan wujud jawatan Timbalan MB
10 tahun yang lalu
PERGINYA SEORANG LAGI NASIONALIS MELAYU
10 tahun yang lalu
10 tahun yang lalu
TIDAK MENYOROK TETAPI BERDEPAN : PEKUNG TERBUKA
11 tahun yang lalu
Tsunami 2008 Berulang di Sarawak?
11 tahun yang lalu
Blog ini berpindah ke http://episodeperjuangan.blogspot.com
13 tahun yang lalu
Tunjuk 10 Tunjukkan Semua
N45 Dr Halimah Ali
Happy & Prosperous Chinese New Year
4 tahun yang lalu
Motivasi : Jangan Marah!
6 tahun yang lalu
Justice for Mejar Zaidi.
8 tahun yang lalu
SPKB AKAN MENERUSKAN PERJUANGAN DR LO'LO' MEMBELA NASIB PEMILIK DAN PERWARIS TANAH KG BHARU
11 tahun yang lalu
"Perjuangan Yang Berpanjangan.. Jangan Takut, Jangan Gentar"
PM Najib wajar taat - DMPKR
11 tahun yang lalu
Feedjit Live Blog Stats
Feedjit Live Blog Stats
Perjuangan Yang Tiada Henti